**LO DECALÒGUE DE LIBERTAT NAVARRA-LIBERTATE NAVARRA**

**1-LO CONFLICTE POLITIC :** la soa existéncia e la soa encausa que sonn la conquista seguida de Navarra per França i Espanha.

**2-LO SUBJÈIT POLITIC :** qu’es l’ensems de la populacion de la Navarra sancèra-uei dividida-, xentz la tripolarisacion creada peus nacionalismes basco, espanhòu e francés.

**3-LA SOCIETAT NAVARRESA :** qu’es plurau, interculturau e a l'ensús de las polarisacions identitàrias. Qu’a en comun lo *demos* juridico-politic navarrés.

**4-L’ESTAT NAVARRÉS :** qu’es l’arquitectura juridico-politica pròpia de la societat navarresa sancèra, cofondadora tau com Estat navarrés de l’escaquèr deus Estats europèus dond es descaçat, susquetot a l’epòca contemporanèa, per França l’ann 1789 i Espanha l’ann 1841e dond se mantienn uei lo dia dab lo testimòni de bèras uas de las soas institucions juridicas, quand serann minorisadas, autant significativas com la sobeiranetat fiscau, l’administracion locau o lo dret civiu e d’autes dond sonn ivernantas. Navarra que damòra en la praxis deu dret internacionau tau com subjèit passiu desempuix l’ann 1856.

**5-LA CONSTITUCION NAVARRESA E LO SON SISTÈMA JURIDIC :** lo constitucionalisme navarrés que s’empara sus la lei, tostèm gessida de la soa societat pròpia, a l’ensús de quau poder qui sii.

**6-LA PARTICIPACION E DECISION :** la participacion e la decision dirècta de la populacion en l’activitat legislativa, administrativa, defensiva, judiciària, politica tabé com lo govèrn que’s tròbann a la basa de tot lo sistèma juridic navarrés.

**7-L’ESTAT PROVIDÉNCIA DEU BENESTAR :** l’Estat pròpi que hè possible un Estat deu benestar vertadèr, dond guaranteix los drets universaus a la santat, l’educacion, l’alòtge, lo tribalh o la seguretat sociau.

**8-EUSKARA :** Navarra qu’es ua societat plurilingua ond tots los drets lingüistics deus Navarrés e serann arrespectats e guarantits. La « Lingua navarrorum » qu’es lo patrimòni de tots e que serà atau lenga oficiau en tota l’administracion deu govèrn e deu parlament tabé com en las entitats locaus las corporacions respectivas quand decidéixenn.

**9-LA DIVISION E LA TERRITORIALITAT :** pramor de la conquista continua, qu’an separtit aquesta societat en divisions arbitràrias, províncias, departaments, regions, autonomias e Estats diferents. Arrèis, la territorialitat legau qu’es la de l’ensems de la societat de la Navarra sancèra, a l’ensús de las termièras impausadas.

**10-LA VIA NAVARRESA QU’ES L’EXERCICI DE TOTS LOS DRETS E LIBERTATS :** arrecaptar en practica plea –libra, sobeirana e independenta- tots los drets e libertats atau com l’Estat navarrés pròpi, qu’es la soleta manèira entad acabar dab la subordinacion e dab las limitacions impausadas per la conquista continua.